An Anti-Reverse Engineering Guide - CodeProject 11,409,922 members (59,845 online)
i so need itu, thx Last Visit: 31-Dec-99 19:00 Last Update: 25-Apr-15 4:21Refresh1 Ewige werk deur VLAKVARKIE | Bydraes | Woes - Kreatiewe platform vir Afrikaans
Titel: Ewige werk
Omring deur vier mure, net die lugreëllaar wat suis en geluide van werkers buite in die gang. My deur effens toegestoot, sodat ek nie vaskyk in almal nie en hulle ook nie inkyk met die verbystap nie. Die jaar het nog skaars begin en my verlof het `n week gelede eers geeindig, maar dit voel asof ek nooit weg was nie. Die bekende gesigte, die berge werk en die dae wat my insluk, sodat my tydjie tuis net te kort voel Liefie en die kinders kry so min van my te sien en ek van hulle. Voor ek my oë uitvee is `n dag verby en het ek nog nie eers `n ordentlike gesprek met een van hulle gehad nie. Meeste van die gesprekke gaan oor skoolwerk, klere vir môre, aandete, kospakkie vir môre en so af en toe val daar `n grappie tussendeur.
Ag, ek wens dat dit anders kon wees. Dat ek sommer net weer tyd gehad het om `n storieboek te lees. Deesdae, blaai ek maar die Huisgenoot deur, kyk die prente, lees die hoofopskrifte en natuurlik lees ek die grappies sodat ek darem ook so af en toe `n grappie in ons huishouding kan vertel.
Hoeveel van ons is nie vasgevang in ons dag-tot-dag bestaan nie? Ons het nie `n keuse nie, want ons moet die geld laat inkom. So onregverdig, maar tog …
Ek wens daar was `n kits oplossing vir ons, maar die “kits rykword” metodes werk nie en sal ook nooit werk nie. Die Lotto is net vir hulle beskore wat speel en ek het daarvoor nie eers tyd nie, of ek dink ek wil nie nog my tyd, wat ek by my gesin kan wees, by `n lottomasjien mors nie.
Laat ek tog ophou kla. Dit help niks en neem net my kosbare tyd in beslag. Ek kon nou sekerlik al `n taak of twee afgehandel het, maar ek voel nou weer beter en kan weer vir `n paar dae aangaan voor ek weer bietjie stoom afblaas.
Lees ander artikels deur VLAKVARKIE